stanford-oval/wikipedia huggingface dataset:
אולימפיאדת מוסקבה (1980)
הישגים ספורטיביים ואירועים בולטים > שחייה

עשרה שיאי עולם ושמונה שיאים אולימפיים נקבעו בבריכת השחייה במוסקבה. בהיעדרה של ארצות הברית, הובילה גרמניה המזרחית את טבלת המדליות.
המזרח גרמנייה ברברה קראוזה קבעה שיא עולם במשחה ל-100 מטר חופשי (54.79 שניות; השחיינית הראשונה שעשתה זאת בפחות מ-55 שניות) ושיא אולימפי במשחה ל-200 מטר חופשי (1:58.33 דקות). אינס דירס קבעה שיא אולימפי במשחה ל-400 מטר חופשי (4:08.76 דקות). שתיהן היו שותפות לשיא העולם שקבעה הנבחרת המזרח גרמנית ב-100X4 מטר חופשי (3:42.71 דקות). מזרח גרמנייה נוספת, ריקה רייניש קבעה ארבעה שיאי עולם במשחי הגב: כשחיינית ראשונה במשחה שליחות 4x100 מטר מעורב היא השוותה את השיא העולמי במשחה ל-100 מטר גב (1:01.51 דקות), לאחר מכן היא שיפרה אותו בשלב המוקדמות (1:01.50 דקות) ובשלב הגמר (1:00.86 דקות), ובמשחה ל-200 מטר גב (2:11.77 דקות). היא אוטה גווניגר, אנדריאה פולק  וקארן מטשוק היו שותפות לשיא העולם שקבעה הנבחרת המזרח גרמנית ב-100X4 מטר מעורב (4:06.67 דקות). פטרה שניידר קבעה שיא עולם במשחה ל-400 מטר מעורב אישי (4:36.29 דקות) ואינס גייסלר קבעה שיא אולימפי במשחה לחצי המרחק (2:10.44 דקות). שתי שחייניות נוספות קבעו שיאים אולימפיים: האוסטרלית מישל פורד, במשחה ל-800 מטר חופשי (8:28.90 דקות) והסובייטית לינה קאסיוסטיה, במשחה ל-200 מטר חזה (2:29.54 דקות). במשחי המוקדמות קבעה גווניגר שיא עולם במשחה ל-100 מטר חזה (1:10.11 דקות). היא ניצחה גם במשחה הגמר, אך לא הצליחה לשחזר את התוצאה.
בקרב הגברים נשברו פחות שיאים. את שיא העולם היחיד קבע הסובייטי ולדימיר סלניקוב, במשחה ל-1500 מטר חופשי (14:58.27 דקות). סלניקוב קבע גם שיא אולימפי במשחה ל-400 מטר חופשי (3:51.31 דקות). שיאים אולימפיים נוספים נקבעו על ידי סרגיי קופליאקוב (1:49.81 דקות במשחה ל-200 מטר חופשי) ואלכסנדר סידורנקו (4:22.89 דקות במשחה ל-400 מטר מעורב אישי). השחיין ההונגרי שאנדור ולאדר ניצח במשחה ל-200 מטר גב שבוע לאחר יום הולדתו ה-17, והוא היה צעיר האלופים האולימפיים במשחקים כולם (גברים).
מדליות

מארחת המשחקים, ברית המועצות, גרפה את המספר הגבוה ביותר של מדליות. הייתה זו הפעם החמישית שברית המועצות ניצבת בראש טבלת המדליות, והשלישית ברציפות. ההישג - 195, מהן 80 מדליות זהב - הוא ההישג הגבוה ביותר שלה.
ספורטאים מ-36 מבין 80 המדינות שהשתתפו במשחקים זכו במדליות. עבור שלוש מדינות, הייתה זו זכייה ראשונה: זימבבואה (מדליית זהב בהוקי שדה), טנזניה (שתי מדליות כסף באתלטיקה) וגיאנה (מדליית ארד באגרוף).
המדינות שגרפו את מירב המדליות:
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 |  ברית המועצות | 80 | 69 | 46 | 195 |
| 2 |  גרמניה המזרחית | 47 | 37 | 42 | 126 |
| 3 | בולגריה (1971–1990) בולגריה | 8 | 16 | 17 | 41 |
| 4 |  קובה | 8 | 7 | 5 | 20 |
| 5 |  איטליה | 8 | 3 | 4 | 15 |
| 6 |  הונגריה | 7 | 10 | 15 | 32 |
| 7 |  רומניה | 6 | 6 | 13 | 25 |
| 8 |  צרפת | 6 | 5 | 3 | 14 |
| 9 |  בריטניה | 5 | 7 | 9 | 21 |
| 10 |  פולין | 3 | 14 | 15 | 32 |
ראו גם

מישה - הקמע של האולימפיאדה
יהודים באולימפיאדת מוסקבה
החרם על אולימפיאדת מוסקבה (1980)
הערות שוליים

↑  קפריסין השתתפה עוד קודם לכן במשחקי החורף בלייק פלאסיד, ואלו היו משחקי הקיץ הראשונים בהם השתתפה
| --- | --- |
בקרת זהויות :  GND: 2063918-1  LCCN: n81106979  NKC: pna2007365546  VIAF: 136703043   WorldCat (עם VIAF): 136703043 
היעדרות מדינות מהמשחקים האולימפיים בין 1976 ל-1984; בכחול: מדינות שנעדרו מאולימפיאדת מוסקבה
מרים המשקולות הסובייטי לאוניד טרננקו, שזכה במדליית זהב
מריטה קוך
נדיה קומנץ'
נבחרת גרמניה המזרחית בכדורגל, זוכת מדליית הכסף במוסקבה
ברברה קראוזה
Split Fiction

| --- | --- |

כרזת המשחק
 כללי
 תאריך הוצאה:  6 במרץ 2025
 סוגה:  משחק פעולה-הרפתקאות קואופרטיבי
 מספר שחקנים:  2
 פיתוח:  Hazelight Studios
 הוצאה לאור:  Electronic Arts
 ארץ מקור:  ארצות הברית ארצות הברית
 דרישות תוכנה
 מצבי משחק:  משחק וידאו קואופרטיבי
 פלטפורמות:  Microsoft Windows פלייסטיישן 5 Xbox Series X/S
 
 אתר רשמי
Split Fiction הוא משחק פעולה-הרפתקאות-קואופרטיבי שפותח על ידי "Hazelight Studios" ומופץ על ידי "Electronic Arts".
המשחק יצא לשוק עבור Microsoft Windows, פלייסטיישן 5 ו-Xbox Series X/S ב-6 במרץ 2025.
משחקיות

בדומה למשחק הווידאו הקודם של "Hazelight Studios",‏ "It Takes Two" ‏(2021),‏ "Split Fiction" תוכנן במיוחד כמשחק וידאו קואופרטיבי במסך מפוצל, מה שאומר שיש לשחק בו עם שחקן אחר דרך הקונסולה המקומית או באמצעות שרת מקוון.
במשחק, שני השחקנים שולטים בדמויותיהן של זואי ומיו, שתי סופרות שנלכדו בתוך הסיפורים שכתבו. חרף היותן זרות אחת לשנייה, נאלצות השתיים לשתף פעולה על מנת לברוח ולהתגבר על אתגרים רבים בדרך, שכן סיפור המדע בדיוני שכתבה מיו מתנגש בסיפור הפנטזיה שכתבה זואי, ומעמיד את שתי הדמויות בסכנות חמורות. המשחק הוא משחק פעולה-הרפתקאות המשוחק בגוף שלישי, המחייב את השחקנים להשלים אתגרים וחידות, ולעיתים להילחם נגד אויבים עוינים. כל שלב מלווה לעיתים קרובות במנגנון משחק ייחודי אך חד-פעמי. לדוגמה, בשלב אחד, ביכולתן של השתיים לפקד על דרקונים, בעוד שבשלב אחר יהיה עליהן להשתמש בחרבות לייזר. גם יכולותיהן השונות של שתי הדמויות בכל שלב משתנה; כלומר, על שני השחקנים תהיה מוטלת החובה לשתף פעולה זה עם זה ולנצל את היכולות המתאימות של הדמויות על מנת להתקדם. במקביל לעלילת המשחק הראשי, המשחק עתיד לכלול גם עלילות-צד בכל שלב.
פיתוח

פיתוחו של המשחק החל לאחר יציאת המשחק "It Takes Two"‏ (2021) לשוק. על פיתוח המשחק, שפותח באמצעות Unreal Engine 5, הופקד צוות של 80 מפתחים, כשבראשם עמד הבמאי ג'וזף פארס. שתי הדמויות הראשיות נקראות על שם שתי בנותיו של פארס, ופארס השווה את הנרטיב של המשחק לנרטיב הקלאסי המוצג בסוגת הסרטי חבר'ה, שכן שתי הדמויות מתחילות את המשחק כזרות גמורות אחת לשנייה אך נאלצות אט-אט להיקשר זו לזו במטרה לשרוד. פארס אף ציין כי אחד האתגרים הגדולים ביותר במהלך פיתוח משחק בעל מכניקות משחק מגוונות היה להבטיח שכל מכניקה תהיה מלוטשת לחלוטין; בעוד שסצנה מתוך המשחק בה נעשה שימוש במכניקה מסוימת עשויה להימשך רק מספר דקות, צוות הפיתוח נאלץ לעבוד עליהן במשך חודשים כדי להבטיח שהבקרות השליטה בהן יהיו אינטואיטיביות דיו.
פיתוחו של המשחק הוכרז לראשונה על ידי "Hazelight Studios" ופארס במהלך טקס פרסי הגיימינג לשנת 2024. המשחק עתיד לצאת לשוק עבור Microsoft Windows, פלייסטיישן 5 ו-Xbox Series X/S ב-6 במרץ 2025. כמו במשחקיה הקודמים של "Hazelight Studios", המשחק עושה שימוש במערכת "Friend's Pass", במסגרתה הבעלים של המשחק יכול להזמין חבר לשחק ביחד בחינם, גם באמצעות פלטפורמות שונות. נוסף לכך, כמו במשחקיה הקודמים של "Hazelight Studios",‏ "Split Fiction" יצא לשוק תחת החותם "EA Originals" של "Electronic Arts".
בינואר 2025 הוכרז שפיתוח המשחק הסתיים, יותר מחודש לפני המועד המתוכנן להשקתו.
הערות שוליים

↑  McCaffery, Ryan (December 14, 2024). "Split Fiction First Preview: We Played Josef Fares's New Co-Op Game". IGN. Archived from the original on December 13, 2024. Retrieved December 14, 2024.
↑  Wilde, Tyler (December 13, 2024). "I've played the new co-op game Josef Fares revealed at The Game Awards and the level of variety is unreal". PC Gamer. Retrieved December 14, 2024.
↑  Ramée, Jordan (December 12, 2024). "Co-Op-Only Split Fiction Is An Impressive Leap Forward From The Makers Of It Takes Two". GameSpot. Retrieved December 14, 2024.
↑  Meija, Ozzie (December 12, 2024). "Split Fiction is a genre-mixing evolution of the It Takes Two formula". Shacknews. Retrieved December 17, 2024.
↑  Takahashi, Dean (December 12, 2024). "Hazelight unveils Josef Fares' Split Fiction co-op buddy adventure that blends sci-fi and fantasy". VentureBeat. Archived from the original on December 13, 2024. Retrieved December 14, 2024.
↑  Yang, George (December 12, 2024). "'Split Fiction' Might Just Be the First Big Co-Op Game of 2025". Rolling Stone. Archived from the original on December 14, 2024. Retrieved December 14, 2024.
↑  Reilly, Luke (December 13, 2024). "Split Fiction Is Josef Fares' New Co-op Adventure Game - The Game Awards 2024". IGN. Archived from the original on December 14, 2024. Retrieved December 14, 2024.
↑  McWhertor, Michael (December 13, 2024). "It Takes Two dev's next big game is a sci-fi fantasy co-op mashup that does 'some crazy shit'". Polygon. Retrieved December 17, 2024.
↑  Bevan, Rhiannon (January 27, 2025). Split Fiction Has Already Gone Gold Ahead Of March 6 Release. The Gamer. Retrieved January 28, 2025
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Split Fiction".
נאקלס (סדרת טלוויזיה)

| --- | --- |

כרזת הסדרה
 מבוסס על:  "סוניק הקיפוד" של סגה
 שיר הנושא:  "The Warrior" של סקנדל
 סוגה:  פעולה הרפתקה קומדיה
 יוצרים:  ג'ון ויטינגטון טובי אשר
 בימוי:  ג'ף פאולר 
 שחקנים:  אידריס אלבה אדם פלי רורי מק'קאן
 מדבבים:  אידריס אלבה (נאקלס הקיפודן) קולין אושונסי (מיילס "טיילס" פראוור) בן שוורץ (סוניק הקיפוד) כריסטופר לויד (Pachacamac the Echidna) 
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  6
 הפקה
 מפיק:  סמנתה וייט היטושי אוקונו
 מפיקים בפועל:  ניל ה' מוריץ טובי אשר ג'ף פאולר ג'ון ויטינגטון אידריס אלבה הארוקי סטומי שוג'י אוטסומי טורו נקהרה
 חברת הפקה:  סרטי פרמאונט סגה אמריקה Original Flim
 הפצה:  פרמאונט+ 
 עורכים:  ריצ'רד קטרידג' אל לוויין ליאנה מנסור
 צלמים:  ברנדון טרוסט פיטר וילייק
 טכניקת צילום:  מצלמה יחידה 
 מוזיקה:  טום האווי
 אורך פרק:  23–33 דקות
 שידור
 רשת שידור:  פרמאונט+
 רשת שידור בישראל:  yes הטלוויזיה בלוויין
 תקופת שידור מקורית:  26 באפריל 2024
 תקופת שידור בישראל:  7 ביולי 2024
 קישורים חיצוניים
 אתר רשמי
 דף התוכנית ב-IMDb
 
נאקלס (באנגלית: Knuckles) היא מיני-סדרת טלוויזיה אמריקאית שנוצרה על ידי ג'ון ויטינגטון וטובי אשר עבור שירות הזרמת המדיה פרמאונט+, המבוססת על זיכיון "סוניק הקיפוד" של חברת סגה. סדרה זו היא ספין אוף של סדרת הסרטים של "סוניק", והסדרה הראשונה בזיכיון בלייב אקשן. הסדרה מתרחשת בין אירועי הסרטים "סוניק – הסרט 2" (2022) ו"סוניק – הסרט 3" (2024), ומתמקדת בדמותו של נאקלס הקיפודן, בעוד הוא מאמן את סגן השריף וייד וויפל בדרך הלחימה של שבט הקיפודניים. ויטינגטון היה הכותב הראשי של הסדרה, בעוד אשר היה המפיק האחראי.
אידריס אלבה חזר לתפקידו בתור קולו של נאקלס מסדרת הסרטים ומככב לצד אדם פלי, שחזר לתפקידו בתור וייד. הסדרה הוכרזה בפברואר 2022 במהלך אירוע משקיעים של ViacomCBS, עם אלבה שמשתתף בפרויקט. הפקת הסדרה החלה בלונדון, אנגליה באפריל 2023, כאשר במאי סרטי "סוניק" ג'ף פאולר ביים את פיילוט הסדרה והכריז על ליהוקים נוספים. גד רייט, ברנדון טרוסט, ג'ורמה טאקון וקרול בנקר ביימו את שאר הפרקים. טום האווי הלחין את פסקול הסדרה.
הסדרה עלתה לפרמאונט+ ב-26 באפריל 2024, עם כל ששת הפרקים. בישראל, הסדרה עלתה לשירות הווידאו על פי דרישה של חברת yes ב-7 ביולי, עם כתוביות בעברית וברוסית, וב-16 באוגוסט, עלתה לאותו השירות עם דיבוב בעברית. היא קיבלה ביקורות חיוביות מהמבקרים.
תקציר העלילה

הסדרה מתרחשת בין אירועי הסרטים "סוניק – הסרט 2" (2022) ו"סוניק – הסרט 3" (2024). בעודו נאבק להסתגל לחייו החדשים בכדור הארץ, נאקלס הקיפודן לוקח על עצמו "חניך", סגן השריף וייד וויפל, ומאמן אותו בדרכי הלחימה של שבט הקיפודניים במטרה לעזור לו להתכונן לטורניר כדורת ברינו, נבדה, בו אביו המרוחק מתמודד. במהלך מסעם, וייד מתאחד עם אמו ואחותו, בעוד נאקלס נרדף על ידי סוכן לשעבר של דוקטור רובוטניק, שרוצה כעת לקחת את כוחותיו לעצמו.
שחקנים ודמויות

| --- | --- |
 :  ראו גם – סוניק הקיפוד - דמויות
שחקנים ודמויות > דמויות ראשיות

אידריס אלבה (בדיבוב: אמנון וולף) – נאקלס הקיפודן, קיפודן מואנש אדום, רציני וחמום מוח עם חוזק על. אלבה אמר כי הסדרה תחקור את היותו של נאקלס "דג מחוץ למים" לאחר שעבר לכדור הארץ בסוף הסרט "סוניק – הסרט 2" (2022), ותתעמק יותר בדמותו. אלבה אלתר את חלק מהדיאלוג שלו במהלך שלב ההקלטות.
אדם פלי (בדיבוב: יובל בינדר) – וייד וויפל , סגן השריף הטיפש של גרין הילס, אותו נאקלס מאמן בדרכם של שבט הקיפודניים.
קיט ראקוסן (בדיבוב: איתי ארד) מגלם גרסה צעירה של וייד, בעוד מייקל בולטון (בדיבוב: גילן שחף) מספק את קול השירה של וייד.
שחקנים ודמויות > דמויות משניות

ג'וליאן באראט (בדיבוב: תומר שרון) – ג'ק סינקלייר, צייד ראשים והקפטן לשעבר של קבוצת הכדורת של וייד.
כריסטופר לויד (בדיבוב: עמי מנדלמן) – פאצ'קאמק, זקן השבט של נאקלס שנפטר וחוזר בתור רוח.
רורי מק'קאן (בדיבוב: אסף דגני) – "הקונה", מרשתו לשעבר של דוקטור רובוטניק שרוצה לקחת את כוחותיו של נאקלס.
סקוט מסקודי – מייסון, סוכן מושחת ב-G.U.N. שעובד בשביל הקונה.
אלי טיילור (בדיבוב: מיה אלון) – וילוביי, סוכנת מושחתת ב-G.U.N. שעובדת בשביל הקונה.
אליס טרגונינג – סוזי ברנס, ילדה בת 8, אויבת הכדורת של וייד.
סטוקרד צ'אנינג (בדיבוב: שרית וינו-אלעד) – ונדי וויפל, אמו של וייד.
אדי פטרסון (בדיבוב: דקלה הדר) – ונדה וויפל , אחותו של וייד וסוכנת ב-FBI.
דארסי קאסל מגלמת גרסה צעירה של ונדה.
קרי אלווס (בדיבוב: אוהד שחר) – פיט "האקדח" וויפל, שחקן אקסצנטרי ואלוף 27 פעמים בכדורת, אביו המרוחק של וייד.
רוב היובל (בדיבוב: ניר ברק) – דילן ביגלטון, שדרן כדורת ב-ESPN8 The Ocho.
פול שיר (בדיבוב: אורי זלצמן) – גרי נ' סינקלייר השלישי אסקווייר, שדרן כדורת ב-ESPN8 The Ocho.
שחקנים ודמויות > דמויות אורחות

קולין אושונסי (בדיבוב: מיה אלון) – מיילס "טיילס" פראוור, שועל מואנש כתום-צהוב שמסוגל לעוף בעזרת שני הזנבות שלו.
בן שוורץ (בדיבוב: לירון לב) – סוניק הקיפוד, קיפוד מואנש כחול שמסוגל לרוץ במהירות על-קולית.
טיקה סאמפטר (בדיבוב: בר קליין) – מאדי וקאוסקי, אמם המאמצת של נאקלס, סוניק וטיילס, והווטרינרית של גרין הילס.
סקירת סדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 6 | 6 | 26 באפריל 2024 | 26 באפריל 2024 |
פרקים > עונה 1

| מספר הפרק | שם הפרק במקור | תרגום שם הפרק | בימוי | כתיבה | תאריך הפצה מקורי ארצות הברית | תאריך הפצה בישראל ישראל |
| --- | --- | --- | --- | --- | --- | --- |
| 1 | The Warrior | הלוחם | ג'ף פאולר | ג'ון ויטינגטון | 26 באפריל 2024 | 7 ביולי 2024 (מתורגם)16 באוגוסט 2024 (מדובב) |
| 2 | Don't Ever Say I Wasn't There For You | לעולם אל תגיד שלא הייתי כאן בשבילך | גד רייט | ג'ון ויטינגטון | 26 באפריל 2024 | 7 ביולי 2024 (מתורגם)16 באוגוסט 2024 (מדובב) |
| 3 | The Shabbat Dinner | סעודת השבת | ברנדון טרוסט | בריאן שקטר | 26 באפריל 2024 | 7 ביולי 2024 (מתורגם)16 באוגוסט 2024 (מדובב) |
| 4 | The Flames of Disaster | להבות האסון | ג'ורמה טאקון | ג'יימס מדג'סקי | 26 באפריל 2024 | 7 ביולי 2024 (מתורגם)16 באוגוסט 2024 (מדובב) |
| 5 | Reno, Baby! | רינו, מותק! | קרול בנקר | בריאן שקטר | 26 באפריל 2024 | 7 ביולי 2024 (מתורגם)16 באוגוסט 2024 (מדובב) |
| 6 | What Happens in Reno, Stays in Reno | מה שקורה ברינו, נשאר ברינו | קרול בנקר | ג'ון ויטינגטון | 26 באפריל 2024 | 7 ביולי 2024 (מתורגם)16 באוגוסט 2024 (מדובב) |
הערות שוליים

1 2 3 4 5 6 7 8  Joe Otterson, ‘Sonic the Hedgehog’ Spinoff Series ‘Knuckles’ at Paramount+ Sets Cast, Including Adam Pally, Tika Sumpter, Variety, ‏2023-04-17 (באנגלית אמריקאית)
↑  Dan Zinski, Sonic the Hedgehog: Knuckles TV Show Update Shared By Idris Elba, ScreenRant, ‏2022-04-06 (באנגלית)
↑  Steven Weintraub, Tamera Jones, Idris Elba Promises 'Knuckles' Is a 'Sonic the Hedgehog' Universe Deep-Dive, Collider, ‏2024-04-17 (באנגלית)
1 2 3  Denise Petski, Cary Elwes, Stockard Channing, Christopher Lloyd, Paul Scheer & Rob Huebel Join ‘Sonic The Hedgehog’ Spinoff Series ‘Knuckles’, Deadline, ‏2023-06-14 (באנגלית אמריקאית)
↑  Chris McPherson, Cary Elwes Calls 'Mission: Impossible 7' The Biggest Action Blockbuster Ever, Collider, ‏2023-07-05 (באנגלית)
1 2  Denise Petski, ‘Knuckles’: ‘Sonic The Hedgehog’ TV Spinoff Gets First Trailer & Premiere Date At Paramount+, Deadline, ‏2024-02-08 (באנגלית אמריקאית)
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק – הסרט • סוניק – הסרט 2 • סוניק – הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
רחוב רוגוזין

| --- | --- |

רחוב רוגוזין, 2025
 מידע כללי
 על שם:  הנדבן ישראל רוגוזין
 אורך:  1.3 ק"מ 
 הקמה
 תקופת הבנייה:  ? – 27 בנובמבר 1958
 מיקום
 מדינה:  ישראל ישראל
 עיר:  אשדוד
 רובע:  א'
 רחובות מסתעפים:  רחוב שבי ציון  שדרות יצחק הנשיא  רחוב חיים משה שפירא  שדרות משה דיין
 אירועים:  הפיגוע בקו 9 באשדוד (1984)  מדרחוב רוגוזין (שנתי)
 
 קואורדינטות:  31°48′13″N 34°38′32″E﻿ / ﻿31.803555555556°N 34.642111111111°E﻿ / 31.803555555556; 34.642111111111
  מפת מיקום  מפה מפורטת   מפת מיקום  מפה דינמית   (למפת אשדוד מוגדלת) רחוב רוגוזין(למפת אשדוד רגילה) רחוב רוגוזין(למפת השפלה רגילה) רחוב רוגוזין(למפת השפלה מוגדלת) רחוב רוגוזין  he רחוב רוגוזיןhe רחוב רוגוזיןמפת  __ אשדוד  __ גן יבנה [‌למפה דינמית של השפלה וסביבותיה‌]מצפון וממזרח: __ מועצה אזורית חבל יבנה ממזרח ומדרום: __ מועצה אזורית באר טוביה ממערב: הים התיכון tabBackground:;tabBorder:#aaa;defaultTab:0;  he tabBackground:;tabBorder:#aaa;defaultTab:0;
 
שלט הרחוב, ליד בניין פאן-לון
רחוב רוגוזין הוא אחד מהרחובות הוותיקים והמרכזיים בעיר אשדוד. הרחוב שוכן בלב רובע א' בעיר ונקרא על שם התעשיין והנדבן היהודי-אמריקאי ישראל רוגוזין, שבתור אחד מחלוצי התעשיינים בעיר, הקים בה מפעלים גדולים ותרם להקמת בתי הספר התיכוניים המקיפים א' ו-ג'.
הדופן המזרחית של הרחוב ברובע א', שימשה כמרכז המסחר והבילוי של אשדוד, מראשית ימיה של העיר ב-1958, הוא מהווה מקום בילוי עיקרי בה. מדי ימי חמישי בערב בחודשי יולי-אוגוסט נערך בו פסטיבל "מדרחוב רוגוזין" על ידי עיריית אשדוד – ובו מופעי רחוב, אירועי מוזיקה ופעילויות לכל המשפחה.
הרחוב נמתח מדרום לצפון – כאשר בדרומו הוא נכנס לרובע ד' במפגש עם שדרות יצחק הנשיא (בואכה כיכר הפועלים) ומסתיים בפינת מסעדות בצומת עם שדרות משה דיין, בירידה לחוף הקשתות. מנקודת כיכר הפועלים, מתחילה שדרת חנויות המיתארכת צפונה עד רחוב שבי ציון – החולק את מרכזון הרובע עם רוגוזין – ושם שוכנים שאר המוסדות המרכזים ברובע, הם מרכז קליטה בית קנדה וסניף ההסתדרות הכללית.
היסטוריה

| --- | --- |
 :  ראו גם – רובע א' באשדוד
רחוב רוגוזין שוכן בלב רובע א', אחד הרבעים הוותיקים ביותר בעיר. בחלקו הצפוני של הרחוב מתרכזת פעילות מסחרית (במרכזון א'), הכוללת בתי קפה, חנויות, מסעדות, דוכני אוכל ועוד. בחלקו הצפוני ממוקמים שני מבנים מוכרים בעיר: בניין משרדים של חברת "פאן-לון" ומרכז קליטה בית קנדה, בואכה גן אלישבע, הפארק העירוני הראשון בעיר. עם עליית הקניונים בעיר, הפעילות המסחרית באזור ירדה מזוהרה.
הרחוב נחנך ב-27 בנובמבר 1958, והיה אחד הרחובות הראשונים שסלילתו הושלמה עם הקמת העיר. באירוע בו נכח התעשיין ישראל רוגוזין ששלושה ימים אחר כך, חנך את המפעל שלו בעיר (המפעל הראשון שהוקם באשדוד). מוקדם יותר באותו יום, שדרות בני ברית.
מאז הקמתו, הרחוב – כמדרחוב המהותי באשדוד, לצד מדרחוב הנביאים ברובע י' – היווה מרכז תרבותי ראשי בה.
במפגש עם רחוב שבי ציון, נמצאת כיכר עירונית ובה אנדרטת הנר שהוצבה ברחוב ב-1970, בעיצובה של מתילדה הלפרין, תושבת העיר, לזכר בנה שנפל במלחמת ההתשה ולכל חללי מערכות ישראל.
ב-1984 התרחש ברחוב פיגוע רצחני בצומת עם רחוב חיים משה שפירא ברובע ד' – הפיגוע בקו 9. באוטובוס שנסע משוק החוף לרובע, מחבל עזתי הטמין רימון יד בסל של אחד הנוסעים, שניסה להיפטר מהרימון אך הוא התפוצץ בידו. בפיגוע נרצחו 3 אנשים ונפצעו 8, כולם נוסעי האוטובוס ומתושבי העיר.
בשנותיה הראשונות של אשדוד היווה הרחוב מקום מפגש מרכזי עבור התושבים. בעשור הראשון של המאה ה-21, חלה ירידה במעמדו בשל התפתחותה של אשדוד דרומה לעבר הרבעים החדשים של העיר ופתיחתם של מרכזי מסחר וקניות חדשים. באותן שנים, הרחוב עבר שיפוץ. בעשור השני של המאה ה-21 החלו באזור הרחוב מספר פרויקטים של פינוי בינוי.
באוקטובר 2016 החלו בעיר עבודות הביצוע של רפורמת הפיתוח מוטה-התחבורה הציבורית "Reway". תחתיו, הוכרז על מיזם "Rewalk" לשיפור ההליכתיות בעיר, במסגרתו מקטע מהרחוב תוכנן להיסב למדרחוב, אך זה לא בוצע עם סיומו בתחילת 2022.
בפברואר 2020 נחנך ברחוב מרכז מבקרים לתולדות אשדוד, שנסגר ומבנהו נהרס במהלך 2023 עבור בניית בנייני מגורים לאורך שדרות יצחק הנשיא.[דרוש מקור]
בפברואר 2023, נערכו שיפוצים במרכזון ברחוב – מזרקת הכיכר ע"ש משה שרת הוותיקה בלב המרכזון עברה מתיחת פנים לאחר שנות הזנחה רבות. בנוסף, הותקנה תאורה חדישה ונעקרו שיחים קוצניים שבמקומם נשתלו עצים על ידי הסוחרים והעירייה.
פסטיבל המדרחוב

ברחוב מתקיים בקיץ פסטיבל תיאטרון רחוב לכל המשפחה, במהלכן נחסם הרחוב לכניסת כלי רכב והופך למדרחוב מלא. בפסטיבל משתתפים אמנים המפעילים דמויות ופסלים החיים מטעם התיאטרון העירוני, "ברמוזה".
גלריה

מדיה וקבצים בנושא  בוויקישיתוף
כיום
מרכז הקניות פאן-לון, 2023
עץ הפיקוס הבנגלי במרכזון הרובע מואר בלילה, 2023
תושבי העיר הומים את הרחוב בפסטיבל המדרחוב, אוגוסט 2023
מסעדה בדרום הרחוב
כיכרות ומעגלי תנועה
כיכר משה שרת והמזרקה, 2023
כיכר הפועלים ע"ש יהודה בן הרוש ברחוב, המחברת אותו לרחוב אריה בן אליעזר ולרחוב האלמוגים, 2023
כיכר האמנות ע"ש אבשלום (מאיר אשל)
הקמת הרחוב ותקופת השגשוג
טקס הסרת הלוט ב-1958
פתיחת הרחוב ב-1958 יחד עם עובד בן עמי ושאול בן שמחון
מבט על בית קפה "שייקספיר": סוף שנות השמונים
בית קפה
מבט על הרחוב צפונה בחשיפה ארוכה, 1993
גלריה > פסטיבל המדרחוב

מדיה וקבצים בנושא  בוויקישיתוף
תזמורת כלי נשיפה מנגנת בפסטיבל המדרחוב, אוגוסט 2023
מפה

he
הערות שוליים

↑  רבקה יניב, מי הם רוגוזין ומקלנבורג: למה באשדוד אין תיאור בשלטי הרחוב?, באתר כאן דרום אשדוד, ‏19 באוגוסט 2022
↑  אז נקראה "אשדוד ים"
1 2 3  שמואל סרדינס, המונים במדרחוב רוגוזין המסורתי אמש באשדוד, באתר אשדוד נט, ‏7 באוגוסט 2022
↑  רחוב ע"ש רוגוזין באשדוד, הַבֹּקֶר, 28 בנובמבר 1958
↑  נחנך שלב א' של מפעל הזהורית באשדוד, הַבֹּקֶר, 2 בדצמבר 1958
↑  דוד קקון, הוי רוגוזין שלי, 20 בדצמבר 2018, באתר כאן דרום אשדוד
↑  הלית ינאי-לויזון, ‏פינוי-בינוי באשדוד: 1,100 דירות במקום 186, באתר גלובס, 30 בינואר 2019
↑  אריק מירובסקי, ‏פרויקט פינוי בינוי חסם את הנוף לים, השכנים צפויים לקבל פיצוי של כמיליון שקל, באתר גלובס, 4 ביוני 2020
↑  אשדוד מתחילה את מהפיכת התחבורה הציבורית הירוקה, באתר אשדוד אונליין, ‏9 באוקטובר 2016
↑  דור גפני, עשו היסטוריה: נחנך מרכז מבקרים לתולדות אשדוד, 9 בפברואר 2020, באתר כאן דרום אשדוד
↑  שנת בחירות: המזרקה ברובע א׳ שופצה – לא תאמינו איך היא נראית היום, באתר אשדוד היום, ‏23 בפברואר 2023
↑  חן בוקר אמר, להחזיר מזרקה ליושנה: מחדשים את המזרקה הנוסטלגית ברובע א', באתר אשדודי, ‏29 בינואר 2023
↑  דור גפני, הערב: אנה זק ואחרים במדרחוב רוגוזין – הכניסה חופשית, 14 ביולי 2019, באתר כאן דרום אשדוד
↑  עופר אשטוקר, יהודה בן הרוש הלך לעולמו, באתר אשדוד נט
| אשדוד  |
| --- | --- | --- |
| ערכים ראשיים | אשדוד • רובעי העיר • תכנון העיר • כיכרות |  |
| גנים ופארקים | פארק אשדוד-ים • פארק עד הלום • פארק בן-גוריון • פארק אקולוגי מצודת-ים אשדוד • גן אלישבע • פארק לכיש • גבעת יונה • עד הלום |  |
| רחובות | רחוב רוגוזין • רחוב שבי ציון • מדרחוב הנביאים • שדרות בני ברית • שדרות הרצל • שדרות מנחם בגין • שדרות משה דיין |  |
| תחבורה | תחבורה ציבורית • מסוף בני ברית • מסוף ביג • מערכת להסעת המונים בנפת אשקלון |  |
| מוסדות | מרכז כיוונים • המשכן לאמנויות הבמה • הארכיון לתולדות אשדוד • הקריה האקדמית של אשדוד (עתידי) • בית אריה קלנג • מוזיאון אשדוד לאמנות • אצטדיון אשדוד (עתידי) |  |
| תעשייה | נמל אשדוד • תחנת הכוח אשכול • נמל הדרום • אלתא מערכות |  |
| היסטוריה | אשדוד ים (העיר העתיקה) • תל אשדוד • תל מור • רצועת החוף |  |
| נושאים מרכזיים נוספים | העירייה ומועצת העירייה • סמל העיר • יקיר העיר אשדוד • חברת אשדוד • החברה לפיתוח אשדוד |  |
קטגוריה ראשית
רחוב רוגוזין בלילה, דצמבר 2023
צעדת הווטרנים ביום הניצחון (9 במאי) ברחוב רוגוזין, 2012
אנדרטת הנר, בואכה גן אלישבע, בעיצובה של מתילדה הלפרין
חניכת שדרות בני ברית ורחוב רוגוזין, מתוך יומני כרמל
בן שוורץ

| --- | --- |

 לידה:  15 בספטמבר 1981 (בן 43) הברונקס, ניו יורק, ארצות הברית
 שם לידה:  בנג'מין שוורץ
 מדינה:  ארצות הברית
 תקופת הפעילות:  מ-2006
 מקום לימודים:  יוניון קולג'
 פרסים והוקרה:  פרס האמי לבידור בפריים‑טיים על מוזיקה ומילים מקוריות יוצאות מן הכלל (2009) 
 פרופיל ב-IMDb
 
בנג'מין "בן" שוורץ (באנגלית: Benjamin "Ben" Schwartz; נולד ב-15 בספטמבר 1981) הוא שחקן, מדבב, קומיקאי, סופר, תסריטאי, במאי ומפיק טלוויזיה אמריקאי-יהודי. שוורץ דיבב את קולו של סוניק הקיפוד בסרט בעל אותו השם ובסרט ההמשך שלו, כמו כן שיחק בסרטי הקולנוע "החבר'ה האחרים", "על חבל דק", "מכאן אני ממשיך", "קמים, נופלים" ו"פלורה ויוליסס". בטלוויזיה, הוא מוכר בשל תפקידו בתור ז'אן ראלפיו (אנ') בסדרה "מחלקת גנים ונוף" ברשת NBC ובשל תפקידו בתור קלייד אוברהולט בסדרה "בית השקרים" ברשת שואוטיים; לאחר מכן החל לככב בסדרה הקומית "חיל החלל" של נטפליקס ובסדרת קומדיית הפשע "אפטר פארטי" של אפל TV פלוס.